રાયનેક નામે ઓળખાતા શહેરના ચોકની ઉત્તરે સાંકડી શેરીઓમાં આવેલું એક સુંદર જાઝ સેલર વિક્ટોરિયા ક્લોનોવ્સ્કાએ શોધી કાઢ્યું. વિદ્યાર્થીઓ અને યુનિવર્સિટીના કર્મચારીઓમાં તો પહેલેથી જ આ સ્થળ જાણીતું હતું, પરંતુ વિક્ટૉરિઆ પોતે ક્યારેય અહીં આવી ન હતી. યુદ્ધ પહેલાં એ જે લોકોની સાથે ફરતી હતી એમાંનો એક પણ આધેડ પુરૂષ, આવી સસ્તી અને વિદ્યાર્થીઓ માટેની જગ્યાએ જવાનું ક્યારેય પસંદ કરે તેમ ન હતો!